**ΕΝΤΥΠΟ ΑΙΤΗΜΑΤΟΣ ΠΑΡΟΧΗΣ ΠΛΗΡΟΦΟΡΙΩΝ**

Αποκλειστικά για παροχή πληροφόρησης σε υποκείμενα των δεδομένων που σχετίζονται με την **άσκηση των δικαιωμάτων** τους.

*Συμπληρώστε με κεφαλαία γράμματα. Τα πεδία με (\*) είναι υποχρεωτικά.*

**1. Στοιχεία υποκειμένου των δεδομένων**

|  |
| --- |
| Ονοματεπώνυμο \*: |
| Διεύθυνση\*[[1]](#footnote-1) | Οδός:  | Αριθμός:  |
| T.K.: | Πόλη: |
| Χώρα: |
| e-mail: |
| Τηλέφωνο/α επικοινωνίας[[2]](#footnote-2): |

**2. Στοιχεία εκπροσώπου του υποκειμένου των δεδομένων[[3]](#footnote-3)**

|  |
| --- |
| Ονοματεπώνυμο: |
| Διεύθυνση | Οδός:  | Αριθμός:  |
| T.K.: | Πόλη: |
| Χώρα: |
| e-mail: |
| Τηλέφωνο/α επικοινωνίας:  |

**3. Δικαίωμα στο οποίο αφορά το αίτημα\*** *(Επιλέξτε το δικαίωμα για το οποίο επιθυμείτε πληροφόρηση)*

|  |  |
| --- | --- |
| ☐ | Δικαίωμα πρόσβασης |
| ☐ | Δικαίωμα διόρθωσης |
| ☐ | Δικαίωμα διαγραφής («δικαίωμα στη λήθη») |
| ☐ | Δικαίωμα περιορισμού της επεξεργασίας |
| ☐ | Δικαίωμα στη φορητότητα των δεδομένων |
| ☐ | Δικαίωμα εναντίωσης |
| ☐ | Δικαίωμα εναντίωσης στην αυτοματοποιημένη ατομική λήψη αποφάσεως και κατάρτιση προφίλ |
| ☐ | Δικαίωμα της ειδικότερης νομοθεσίας για την προστασία δεδομένων στις ηλεκτρονικές επικοινωνίες |

**4. Αντικείμενο αιτήματος** *(Περιγράψτε το αίτημά σας)*

|  |
| --- |
|  |

Πριν υποβάλετε το αίτημά σας συμβουλευθείτε την ειδική ενότητα «Τα δικαιώματά μου» στην ιστοσελίδα της Αρχής. Αν θεωρείτε ότι οι πληροφορίες που παρέχονται στην ενότητα αυτή δεν είναι επαρκείς, προσδιορίστε το αίτημά σας.

Η Αρχή, για την καλύτερη και ταχύτερη πληροφόρησή σας, προκρίνει την άμεση προφορική (τηλεφωνική) επικοινωνία ή την παροχή πληροφόρησης μέσω ενημέρωσης των ιστοσελίδων της, οπότε και θα ενημερωθείτε σχετικά μέσω email ή τηλεφώνου. Επομένως, η πληροφόρησή σας θα είναι κατ’ αρχήν προφορική. Σε περίπτωση που κρίνετε απαραίτητη την έγγραφη απάντηση της Αρχής, περιγράψτε στον παραπάνω χώρο για ποιο σκοπό σάς είναι απαραίτητη.

**Επισημαίνεται ότι η Αρχή παρέχει μόνο πληροφόρηση που σχετίζεται με την άσκηση δικαιωμάτων των υποκειμένων των δεδομένων και δεν γνωμοδοτεί.**

**5. Σχετικά έγγραφα/στοιχεία** *(Απαριθμήστε τα συνημμένα έγγραφα)*

|  |  |
| --- | --- |
| 1 |       |
| 2 |       |
| 3 |       |
| 4 |       |
| 5 |       |
| 6 |       |

**6. Ενημέρωση**

|  |
| --- |
| * Η πρόσβαση τρίτων στα έγγραφα της υπόθεσης που δημιουργείται από το αίτημά σας διέπεται από την ελληνική νομοθεσία για την πρόσβαση στα δημόσια έγγραφα.
* Εφόσον απαιτείται για την εκτέλεση των αρμοδιοτήτων της, ιδίως σε περίπτωση διασυνοριακής επεξεργασίας, η Αρχή Προστασίας Δεδομένων διαβιβάζει τον φάκελο της υπόθεσης σε αρμόδιες εποπτικές αρχές και υπηρεσίες εντός ΕΕ. Σε αυτή την περίπτωση, η πρόσβαση τρίτων στον φάκελο της υπόθεσης διέπεται από τη νομοθεσία για την πρόσβαση σε δημόσια έγγραφα του κράτους μέλους.
* Τα στοιχεία που περιέχονται στον φάκελο της υπόθεσής σας τηρούνται στα αρχεία της Αρχής για χρονικό διάστημα 5 ετών από τη διεκπεραίωση της υπόθεσης, εξαιρουμένων των σχετικών διοικητικών πράξεων της Αρχής.
* Για την άσκηση των προβλεπόμενων από τα άρθρα 15, 16 και 18 του ΓΚΠΔ δικαιωμάτων των υποκειμένων των δεδομένων (πρόσβασης, διόρθωσης και περιορισμού) που επεξεργάζεται η Αρχή για την απάντηση στο αίτημά σας και όσων έχουν συλλεχθεί από την Αρχή στο πλαίσιο εξέτασής του, μπορείτε να απευθύνεστε στο contact@dpa.gr.
* Για κάθε ζήτημα σχετικό με την επεξεργασία των δεδομένων προσωπικού χαρακτήρα από την Αρχή ως υπεύθυνο επεξεργασίας και υποβοήθηση σχετικά με την άσκηση των ανωτέρω δικαιωμάτων σας, μπορείτε να επικοινωνείτε με τον Υπεύθυνο Προστασίας Δεδομένων της Αρχής στο dpo@dpa.gr.
 |

**7. Δήλωση**

|  |
| --- |
| Τα στοιχεία που αναφέρω στο αίτημά μου είναι αληθή. |
|  |  |
| Ημερομηνία  | Υπογραφή |
|  |  |

Παρακαλούμε συμπληρώστε όλα τα παραπάνω πεδία, αφού συμβουλευθείτε τις οδηγίες συμπλήρωσης του εντύπου.

**ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΕΝΤΥΠΟΥ ΠΑΡΟΧΗΣ ΠΛΗΡΟΦΟΡΙΩΝ**

**Ποιες περιπτώσεις καλύπτει το εν λόγω έντυπο;**

Η Αρχή, με βάση το άρ. 57 παρ. 1 ε’, έχει αρμοδιότητα να παρέχει, κατόπιν αιτήματος, πληροφορίες στα υποκείμενα των δεδομένων όσον αφορά την άσκηση των δικαιωμάτων τους, όπως αυτά απορρέουν από το ΓΚΠΔ.

**Ποιος μπορεί να υποβάλει αίτημα παροχής πληροφοριών;**

Αίτημα πληροφόρησης μπορεί να υποβάλει **μόνον το υποκείμενο των δεδομένων-φυσικό πρόσωπο (πολίτης)**. Στην Αρχή δεν μπορούν να απευθυνθούν για αυτόν τον σκοπό υπεύθυνοι επεξεργασίας ή εκτελούντες την επεξεργασία, ή φυσικό πρόσωπο για γενικό θέμα, που δεν σχετίζεται με επεξεργασία δεδομένων προσωπικού χαρακτήρα.

**Τι μπορεί να αφορά το αίτημα παροχής πληροφοριών;**

Το αίτημα πρέπει να σχετίζεται αποκλειστικά με την **άσκηση των δικαιωμάτων** σας.

Για παράδειγμα, δεν μπορείτε να απευθυνθείτε στην Αρχή για ερωτήσεις που σχετίζονται με τη νομιμότητα μιας επεξεργασίας. Για τον σκοπό αυτό θα πρέπει να απευθύνεστε στον εκάστοτε υπεύθυνο επεξεργασίας, ασκώντας τα δικαιώματά σας (ιδίως το δικαίωμα πρόσβασης – βλ. άρ. 15 ΓΚΠΔ).

**Με ποιο τρόπο θα μου απαντήσει η Αρχή;**

Στόχος μας είναι να παρέχουμε στα υποκείμενα των δεδομένων τις κατάλληλες πληροφορίες για την άσκηση των δικαιωμάτων τους. Συνεπώς, αν από το αίτημά σας προκύπτει ότι απαιτείται εμπλουτισμός της πληροφορίας που παρέχουμε δημόσια στην ιστοσελίδα μας, θα κάνουμε τις απαραίτητες προσθήκες και θα σας ενημερώσουμε γι’ αυτό με κάθε πρόσφορο μέσο. Για λόγους αμεσότητας, προτιμούμε την άτυπη επικοινωνία μαζί σας, μέσω τηλεφώνου ή ηλεκτρονικού ταχυδρομείου. Αν όμως επιθυμείτε έγγραφη απάντηση, παρακαλούμε να το επισημάνετε ειδικά.

**Πότε να αναμένω απάντηση από την Αρχή;**

Η Αρχή προσπαθεί να ανταποκριθεί όσο το δυνατόν πιο σύντομα στις υποχρεώσεις της, αλλά λόγω του φόρτου των υποθέσεων που χειρίζεται, οι απαντήσεις της δεν είναι πάντα άμεσες. Στον ΓΚΠΔ δεν ορίζεται χρόνος μέσα στον οποίο η Αρχή οφείλει να απαντήσει εγγράφως. Άλλωστε σε αρκετές περιπτώσεις, ιδίως όταν τίθεται ζήτημα συνεργασίας της Αρχής με εποπτικές αρχές σε άλλα κράτη μέλη, απαιτείται αρκετός χρόνος για την ολοκληρωμένη απάντηση ενός αιτήματος.

**Αναλυτικότερες οδηγίες για τα πεδία του εντύπου**

**2. Στοιχεία εκπροσώπου του υποκειμένου των δεδομένων**

Συμπληρώνεται μόνον όπου εφαρμόζεται, π.χ. όταν το υποκείμενο των δεδομένων είναι ανήλικο τέκνο σύμφωνα με τις διατάξεις του Αστικού Κώδικα, όταν η εκπροσώπηση ενώπιον της Αρχής έχει ανατεθεί σε πληρεξούσιο Δικηγόρο ή άλλο τρίτο πρόσωπο για λογαριασμό του υποκειμένου των δεδομένων.

Αναφέρατε τα ακριβή στοιχεία του εκπροσώπου με κεφαλαία γράμματα.

Σε περίπτωση εκπροσώπησης από τρίτο πρόσωπο υποβάλλεται απαραιτήτως και το έγγραφο εξουσιοδότησης με βεβαίωση του γνησίου της υπογραφής του εξουσιοδοτούντος.

**3. Δικαίωμα στο οποίο αφορά το αίτημα**

Αναφέρατε το δικαίωμα για το οποίο επιθυμείτε περαιτέρω πληροφόρηση, εκ των οριζόμενων στα άρθρα 15-23 του ΓΚΠΔ. Για λεπτομέρειες σχετικά με τα δικαιώματά σας μπορείτε να συμβουλευθείτε το διαδικτυακό τόπο της Αρχής http://www.dpa.gr/ και συγκεκριμένα την ενότητα «Πολίτες /Τα δικαιώματά μου στο πλαίσιο του ΓΚΠΔ».

**4. Αντικείμενο αιτήματος**

Στο πεδίο αυτό περιγράψτε με όσο το δυνατόν μεγαλύτερη ακρίβεια το αίτημά σας, προσκομίζοντας και τα αντίστοιχα σχετικά στοιχεία.

**5. Σχετικά έγγραφα/στοιχεία**

Συμπληρώστε σε περίπτωση που για την εξέταση του αιτήματός σας είναι απαραίτητη η υποβολή εγγράφων/στοιχείων που το τεκμηριώνουν. Τα έγγραφα θα πρέπει να υποβληθούν σε αντίγραφα, όχι πρωτότυπα. Η Αρχή δεν επιστρέφει τα έγγραφα.

Υποβάλετε μόνο έγγραφα που συνδέονται άμεσα με το αίτημά σας. Εάν είναι απαραίτητη η αποστολή μεγάλου αριθμού εγγράφων ή σελίδων ενός εγγράφου, σημειώστε τα σημεία που συνδέονται άμεσα με το αίτημά σας.

Εάν υποβάλετε μεγάλο αριθμό συνημμένων εγγράφων, που δεν αφορούν άμεσα το αίτημά σας, η Αρχή δύναται να τα επιστρέψει και να σας ζητήσει να στείλετε μόνο τα σχετικά στοιχεία. Στις περιπτώσεις πολυσέλιδων εγγράφων, παρακαλούμε να προτιμάται η ηλεκτρονική υποβολή.

1. Συμπληρώστε υποχρεωτικά είτε την ταχυδρομική είτε την ηλεκτρονική σας δ/νση (e-mail), σε περίπτωση που επιθυμείτε έγγραφη απάντηση. Συμπληρώστε υποχρεωτικά είτε ένα τηλέφωνο επικοινωνίας είτε τη διεύθυνση ηλεκτρονικού ταχυδρομείου σας. Η Αρχή θα τα χρησιμοποιήσει σε περίπτωση που κριθεί καταλληλότερη η άμεση ενημέρωσή σας. [↑](#footnote-ref-1)
2. Το τηλέφωνο επικοινωνίας συμπληρώνεται για επικοινωνία με τον καταγγέλλοντα σε περίπτωση που κριθεί απαραίτητο. [↑](#footnote-ref-2)
3. Συμπληρώνεται μόνον όπου εφαρμόζεται, π.χ. όταν το υποκείμενο των δεδομένων είναι ανήλικο τέκνο σύμφωνα με τις διατάξεις του Αστικού Κώδικα ή όταν η εκπροσώπηση ενώπιον της Αρχής έχει ανατεθεί σε πληρεξούσιο Δικηγόρο ή άλλο τρίτο πρόσωπο. [↑](#footnote-ref-3)